КъБР-м и Премьер-Министр Мусуков А. ТI. яхуэзащ МГИМО-м и студентхэу «Урысейм щыщ Кавказыр зыдогъэцIыху» дунейпсо зэхыхьэм и кIэухыу Налшык щекIуэкIым хэтхэм
КъБР-м и Правительствэм и Унэм абы щригъэблэгъащ къэрал куэдым — Франджым, Болгарием, Австрием, Италием, Колумбием, Германием, Эфиопием, Узбекистаным, нэгъуэщIхэми я лIыкIуэу делегацэм хэтхэр. ЗэIущIэм къыщаIэтащ къэралым и еджапIэ нэхъыщхьэ дыдэхэм ящыщу къалъытэ, Дунейпсо зэхущытыкIэхэмкIэ институту Москва дэтымрэ Бэрбэч Хь. М. и цIэр зезыхьэ Къэбэрдей-Балъкъэр къэрал университетымрэ я зэдэлэжьэныгъэм зегъэубгъуным, студентхэм я зэпыщIэныгъэхэр нэхъ купщIафIэ щIыным, абы хиубыдэу Iуэху пыухыкIахэр зэщIыгъуу егъэкIуэкIыным пыщIахэр.
Налшык щекIуэкIа зэхыхьэшхуэм хэтахэр тепсэлъыхьащ дунейпсо политикэмрэ къэралхэм я зэхущытыкIэхэмрэ пыщIа Iуэху-хэм. Апхуэдэу ахэр лъэпкъ-щэнхабзэ центрхэм щыIащ, республикэм и турист-рекреацэ комплексым и зэфIэкIхэм щыгъуазэ защIащ.
КъБР-м и Iэтащхьэмрэ
Правительствэмрэ я пресс-IуэхущIапIэ.
